53 de transplanturi s-au realizat anul acesta în România, dintre care 39 de la donatori în moarte cerebrală (au fost 14 astfel de donatori) și 14 de la donatori vii (dintre care 3 donatori pediatrici), a anunțat luni președintele Agenției Naționale de Transplant, Genady Vatachki, care spune că vorbim despre o ușoară creștere față de aceeași perioadă a anului trecut.
Cele mai multe transplanturi realizate în România au fost renale și hepatice:
- 26 de transplanturi renale (din care 12 de la donatori vii)
- 13 transplanturi hepatice (din care două de la donatori vii).
Foto: Dreamstime.com.